આ શાળામાં ધોરણ-5 અને 6 ના વર્ગો ઈ.સ. 1927 માં સિનિયર એ.વી.સ્કૂલ (પ્રાઈવેટ) સમિતિ ધ્વારા ચાલતા હતા.આ શાળાનું સંચાલન પ્રાઈવેટ હતું તેથી સરકાર તરફથી નિયમ પ્રમાણે થોડી ઘણી મદદ દર વર્ષે મળતી. વિદ્યાર્થીઓ પાસેથી ફી વસૂલ કરવામાં આવતી હતી તે આવક ધ્વારા શાળાનું સંચાલન થતું. સરકારી એ.વી. સ્કૂલમાં ધોરણ-1 થી 4 નો અભ્યાસ પુરો કયો પછી વિદ્યાર્થીઓને સેકન્ડરીનો અભ્યાસ કરવા માટે સમિતિ (ટ્રસ્ટ) સંચાલિત એ.વી.સ્કૂલ (પ્રાઈવેટ)માં પ્રવેશ મેળવવો પડતો. ઈ.સ. 1927 માં સમિતિની (ટ્રસ્ટની)આ શાળામાં શરૂઆતમાં અંગ્રેજી માધ્યમનાં ધોરણ-5, 6 અને 7 ના વર્ગો ચાલતા. ધોરણ-7 ફાઈનલ (મેટ્રિક) ગણાતું .સિનિયર એ.વી.સ્કૂલ (પ્રાઈવેટ)ના આ વર્ગો હાલના કોલેજ બિલ્ડીંગમાં (બોર્ડીંગમાં) ચાલતા હતા. ધોરણ-5,6 અને 7 ના વર્ગો ચાલતા.ધોરણ-7 ફાઈનલ (મેટ્રિક) ગણાતું. સિનિયર એ.વી.સ્કૂલ (પ્રાઈવેટ)ના આ વર્ગો હાલના કોલેજ બિલ્ડીંગમાં (બોર્ડીગમાં) ચાલતા હતાં. ધોરણ-5 માં પ્રવેશ મેળવનાર વિદ્યાર્થીની સામાન્ય ઉંમર 14-15 વર્ષની રહેતી. 16-17 વર્ષની ઉંમરે ધોરણ-7 (ફાઈનલ) માં આવી જતો. ફાઈનલની (મેટ્રિકની) પરીક્ષાનું પ્રશ્રપત્ર બોમ્બે યુનિવર્સિટીમાંથી નીકળતું. આ પરીક્ષાનું કેન્દ્ર વડોદરા હોવાથી ફાઈનલની પરીક્ષા આપવા વડોદરા જવું પડતું હતું. 1927 થી 1935 વચ્ચેના વર્ષોની સ્ટાફ અંગેની કોઈ માહિતી મળી શકી નથી. સમિતિ (ટ્રસ્ટ) સંચાલિત સિનિયર એ.વી. સ્કૂલની ઈ.સ.1936 પછીના સ્ટાફ અંગેની કોઈ માહિતી મળી શકી નથી. સમિતિ (ટ્રસ્ટ) સંચાલિત સિનિયર એ.વી. સ્કૂલની ઈ.સ. 1936 પછીના સ્ટાફની માહિતી મળી છે. વિદ્યાર્થીઓની માહિતીના જનરલ ઉપલબ્ધ છે. ઈ.સ. 1936 માં ધોરણ-5,6 ના વર્ગોમાં ગ્રેજયુએટ શિક્ષકોની ભરતી કરેલી હતી. હેડમાસ્તર તરીકે શાહ ચંદુભાઈ મોતીલાલ તથા શાહ મોહનભાઈ મોતીલાલ અને પરીખ ઓચ્છવલાલ મોહનલાલ શિક્ષક તરીકે ભરતી કરી હતી છે. પાછળથી વિદ્યાર્થીઓની સંખ્યા વધતાં નવા વર્ગો વધતા વધુ શિક્ષકોની ભરતી કરવામાં આવી. ઈ.સ. 1941 માં સરકારી એ.વી. સ્કૂલમાં વિદ્યાર્થીઓને નિયમ કરતાં વધુ વિદ્યાર્થીઓને પ્રવેશ આપી શકાય તેમ ન હોવાથી ધોરણ-1 માં દાખલ કરવામાં આવ્યા નહિ તેથી સમિતિ (ટ્રસ્ટ) ધ્વારા તા. 10/06/1941 ના રોજથી પ્રાઈવેટ પ્રથમ ધોરણ ખોલવામાં આવ્યું. અંગ્રેજી માધ્યમના ધોરણ-1 માટે શિક્ષક તરીકે શાહ ઓચ્છવલાલ મોહનલાલની (ભોમાવાલા) નિમણૂક કરવામાં આવી ત્યાર પછીના વર્ષોમાં સમિતિએ અન્ય નવા શિક્ષકનોની ભરતી કરી જેની યાદી અલગથી સામેલ કરી છે. પછીના વર્ષોમાં ધોરણ બીજું, ત્રીજું અને ચોથું ખોલવામાં આવ્યું. વિદ્યાર્થીઓની સંખ્યા વધતા ધોરણ 1 એ,બી,સી, ના એવા ત્રણ ડિવિઝન પણ થયાં આમ ધીમે ધીમે સમિતિ (ટ્રસ્ટ) સંચાલિત સિનીયર એ.વી.સ્કૂલમાં (પ્રાઈવેટ)માત્ર ધોરણ 5 થી 7ને બદલે ધોરણ 1 થી 7 (મેટ્રિક સુધીનું) શિક્ષણ અપાવા લાગ્યું. ઈ.સ. 1938-1945 દરમિયાન શાળા ચલાવવા આ સમિતિને (ટ્રસ્ટને) માટે શ્રીમંત સરકાર તરફથી દર વર્ષે રૂ. 400 ની મદદ મળતી હતી.